
Narva Linnavalitsuse korralduse eelnõu “Joala-Kreenholmi tänavate ristmiku ja selle lähiala  detailplaneeringu algatamine” juurde.
Detailplaneeringu algatamise ettepaneku on esitanud Narva LV Arhitektuuri- ja Linnaplaneerimise Amet.
Detailplaneeringu koostamise eesmärgiks on planeeritava maa-ala krundipiiride täpsustamine; liikluskorralduse (juurdepääsude ja parkimise) ja jalakäijate teede lahendamine, haljastuse ja heakorrastuse korraldamine, ristmiku liikluskorralduse reguleerimine ning rekonstrueerimine.

Planeeritava ala pindala on ca 1 ha.    

Planeeritav ala asub Kreenholmi ja Kulgu linnaosade piiri peal. 

Narva LV Arhitektuuri- ja Linnaplaneerimise Amet teeb ettepaneku algatada Narva linna territooriumi: Joala-Kreenholmi tänavate ristmiku  ja selle lähiala detailplaneeringu Planeerimisseaduse § 10 punkt 1 ja 5 alusel.  

Lisad:
1. Detailplaneeringu lähteülesanne.
2. Planeeringuala piiride skeem.
